Komisijos reglamentas (EB) Nr. 2718/1999
1999 m. gruodžio 20 d.
iš dalies keičiantis Reglamentą (EB) Nr. 97/95, nustatantį išsamias Tarybos reglamento (EB) Nr. 1766/92 taikymą dėl minimalių kainų ir kompensacijų, išmokėtinų bulvių augintojams, bei Tarybos reglamento (EB) Nr. 1868/94, nustatančio bulvių krakmolo gamybos kvotų sistemą, taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1253/1999 [2], ypač į jo 8 straipsnį,
atsižvelgdama į 1994 m. liepos 27 d. Tarybos reglamentą (EB) Nr. 1868/94, nustatantį bulvių krakmolo gamybos kvotų sistemą [3], su paskutiniais pakeitimais, padarytais Reglamentu (EB) Nr. 1252/1999 [4], ypač į jo 8 straipsnį,
kadangi:
(1) Reglamento (EEB) Nr. 1766/92 8 straipsnio 1 dalyje yra nustatyta minimali kaina, o 8 straipsnio 2 dalyje - išmoka gamintojams už 2000-2001 ir 2001-2002 prekybos metus;
(2) Reglamento (EB) Nr. 1868/94 5 straipsnyje yra nustatytas priedas bulvių krakmolo gamintojams;
(3) Komisijos reglamento (EB) Nr. 97/95 [5] su paskutiniais pakeitimais, padarytais Reglamentu (EB) Nr. 2305/98 [6], II priede yra nustatyta minimali kaina, krakmolo gamintojui mokėtinas priedas ir išmoka, mokėtina bulvių augintojui už bulves pagal jose esantį krakmolo kiekį bei 5050 g bulvių povandeninį svorį. Dėl to II priedą reikėtų patikslinti;
(4) Reglamente (EB) Nr. 97/95 vartojamas žodis "kompensacija" turi būti pakeistas į "išmoka gamintojams", kaip nurodoma Reglamento (EB) Nr. 1766/92 8 straipsnio 2 dalyje;
(5) šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo dokumentu Reglamentas (EB) Nr. 97/95 iš dalies keičiamas taip:
1) Reglamento pavadinime vartojami žodžiai "kompensacijų, išmokėtinų bulvių augintojams" keičiami į "išmokų, išmokėtinų bulvių augintojams";
2) 1 straipsnis papildomas šiuo l punktu:
"l) išmoka augintojams: išmoka, nurodyta Reglamento (EEB) Nr. 1766/92 8 straipsnio 2 dalyje."
3) 7a straipsnis keičiamas į šį tekstą:
"Išmoka augintojams skiriama už geros prekinės kokybės bulves atsižvelgiant į pristatytose bulvėse esantį krakmolo kiekį pagal II priede nustatytas normas. Išmoka augintojams neskiriama už blogos prekinės kokybės bulves ir už bulves, kuriose krakmolo yra mažiau kaip 13 %, išskyrus tuos atvejus, kai taikoma 6 straipsnio 2 dalies antroji pastraipa."
4) sąvoka "kompensacija", vartojama 11 straipsnio 1 dalies a punkte, 12 straipsnyje, 13 straipsnio 1 dalyje ir 21 straipsnyje, keičiama į žodžius "išmoka augintojams";
5) II priedas keičiamas šio reglamento priedu 2000-2001 (A dalis) ir 2001-2002 (B dalis) prekybos metams.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 2000 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gruodžio 20 d.